Jana Hermane

Jana Hermane (dzimusi ), pseidonīms Jana Hermann, ir latviešu elektroniskās mūzikas izpildītāja, ierakstu producente, dziedātāja, dziesmu un tekstu autore, neatkarīgās ierakstu izdevniecības Elektrikana Rekordz (One Man And A Drum Machine) līdzdibinātāja. Izdevusi četrus albumus — Disco Discovert, Trilingual EP, Metal Rooster EP, The Playlist EP, labāko dziesmu izlasi The Collection 2007-2017 un piecus albumus — Totally Unnecessary, II, Pop Life EP, Pacifik EP, Low Diskow Longplay grupas Elektrik Elderz sastāvā. Piecas reizes nominēta Latvijas Mūzikas ierakstu gada balvai. Tai skaitā dziesmas Glamour Cool Antishock 2007. gadā un Revolution 2008. gadā kategorijā labākais mūzikas video klips. Revolution arī trīs nedēļas pavadīja Latvijas Mūzikas kanāla topa pirmajā vietā. Dziesmas Saules grieži videoklips kļuva par The Artists Forum (Ņujorka) magazine 2010. gada novembra mēneša video. Savukārt The Artists Forum ikgadējā starptautiskajā dziesmu konkursā Saules grieži iekļuva pirmajā desmitniekā. Tā bija vienīgā godalgotā dziesma, kas nebija angļu valodā. 2011. gada janvārī Saules grieži nokļuva Rietumu Radio topa pirmajā vietā un pavadīja tur divas nedēļas, kopumā kļūstot par RR janvāra dziesmu Nr.1.

Vēsture 

2009. gadā Jana Hermane kā projekta līdzautore un dalībniece kopā ar mūziķi un ierakstu producentu Eniju Maiku un vairākiem viesvokālistiem izdeva EP formāta studijas ierakstu Limited Delight, ko Japānā pārdeva ar nosaukumu Up With Northern Soul. Šo projektu prezentēja video singls Too Late.

2012. gada februārī publicēts video singls Errortica. Tas ir jau otrais Janas videoklips, kurš kļūst par The Artists Forum magazine mēneša video.

2014. gada 4. oktobra 12. Saeimas vēlēšanās Jana Hermane bija deputātu kandidāts no politiskās partijas "Latvijas Attīstībai" saraksta.

2017. gadā Jana Hermane un Enijs Maiks nolēma turpmākos ierakstus izdot kopīgi ar nosaukumu Elektrik Elderz, pirmais pilnformāta albums Totally Unnecessary publicēts 2018. gadā, otrais albums II publicēts 2019. gadā.

2020. gadā seko 6 dziesmu minialbums Pop Life, 2021. gadā 6 dziesmu minialbums Pacifik, bet 2022. gadā trešais pilnformāta albums Low Diskow Longplay.

Diskogrāfija

Studijas albumi 
 Disco Discovert (2008)
Elektrik Elderz sastāvā
 Totally Unnecessary (2018)
 II (2019)
 Low Diskow Longplay (2022)

Izlases 
 The Collection 2007-2017 (2017)

EP ieraksti 
 Trilingual (2010)

 Metal Rooster (2013)

 The Playlist (2015)

Elektrik Elderz sastāvā

 Pop Life (2020)

 Pacifik (2021)

Videoklipi 
 Glamour Cool Antishock (2007)
 Revolution (2008)
 Too Late (2009) (projekta Folkie PC ietvaros)
 Saules grieži (2010)
 Errortica (2012)
 Neima (2014)
 Domino princips II (2017) (Elektrik Elderz sastāvā)
 Less Acid More Sugar (2018) (Elektrik Elderz sastāvā)
 Slow Travel To Lucidity (2018) (Elektrik Elderz sastāvā)
 Peace Is Boring (2019) (Elektrik Elderz sastāvā)
 Fine Time (2019) (Elektrik Elderz sastāvā)
 Broken Birdz (2020) (Elektrik Elderz sastāvā)
 Kur Tu Teci (2021) (Elektrik Elderz sastāvā)

Ārējās saites 
 Oficiālā mājaslapa
 YouTubekanāls 
 FHM raksts

Atsauces 

1981. gadā dzimušie
Rīgā dzimušie
Latviešu dziedātāji
Latviešu komponisti
Elektroniskā mūzika
Latviešu mūzikas producenti
2000. gadu mūzikas grupas
2010. gadu mūzikas grupas